Die Bybel toon nie onnodig simpatie met die oormoediges nie. Wie meen dat hy staan, moet oppas dat hy nie val nie, maan Paulus die soeker na geestelike wysheid.
n Vreemde ding gebeur. n Paar jaar gelede sou woorde soos di� my angsvlakke terstond die ruimte in gelanseer het. Ek sou dae, weke getob het oor die wysheid  al dan nie  van my besluite oor my eie kinders en Suid-Afrika.
In die week van 11 September 2001 sien ek n�g n beeld op n skerm, di� een egter privaat, besigtig deur slegs n handjievol mense. Sonder die hulp van CNN om vir my in besonderhede te verduidelik wat daar aangaan  asook wie die slegte ouens is en hoe die goeie ouens hulle gaan regsien  is ek nie heeltemal seker waarna ek kyk nie.